CELEX: 32007R0438
Language: bg
Date: 2007-04-20 00:00:00
Title: Регламент (ЕО) № 438/2007 на Комисията от 20 април 2007 година относно класирането на някои продукти в Комбинираната номенклатура

21.4.2007   
            
            
               BG
            
            
               Официален вестник на Европейския съюз
            
            
               L 104/18
            
         
      РЕГЛАМЕНТ (ЕО) № 438/2007 НА КОМИСИЯТА
   
   от 20 април 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към този регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 на таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата от приложението трябва да бъдат класирани в Комбинираната номенклатура с кодовете по КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 април 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 301/2007 (ОВ L 81, 22.3.2007 г., стр. 11).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Препарат под формата на желатинови капсули. Всяка капсула съдържа:
                  
                               
                           
                           
                              Коензим Q10: 30 mg
                           
                        
                               
                           
                           
                              Соево масло: 178 mg
                           
                        
                               
                           
                           
                              Соев лецитин: 6,3 mg
                           
                        
                               
                           
                           
                              Кокосово масло 15,1 mg
                           
                        
                               
                           
                           
                              Пчелен восък: 15,1 mg
                           
                        
                               
                           
                           
                              Палмово масло: 45,5 mg
                           
                        Маслата и восъкът, съдържащи се в препарата, служат за носител и пълнител
                  Продуктът се предлага за продажба на дребно
                  Съобразно указанията коензим Q10 има антиоксидантно действие и се използва като помощно средство при нарушения на кръвообращението
               
               
                  2106 90 92
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 1 а) към глава 30 и от текста на кодове по КН 2106, 2106 90 и 2106 90 92
                  Продуктът е изключен от позиция 1517, тъй като маслата и восъкът, съдържащи се в него, служат единствено за носители и пълнители. Тарифното класиране на продукта се определя от коензим Q10; неговата концентрация в препарата е много по-висока, отколкото естествената му концентрация в растителните масла
                  Продуктът не може да бъде класиран в глава 30, тъй като препоръчаната дозировка на коензим Q10 е недостатъчна за терапевтично или профилактично действие
                  Продуктът се класира като хранителна добавка по смисъла на позиция 2106